
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1347 


17 Οκτωβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 
χου στο Ε.Π. «Τουρισμός-Πολιτισμός» στα πλαίσια 


του Ευρωπαϊκού Κοινωνικού Ταμείου. 1 

Σύσταση ελεγκτικής ομάδας για τη διενέργεια ελέγ¬ 
χου στην Ειδική Υπηρεσία Διαχείρισης του Π.Ε.Π. 

Ν. ΑΙΓΑΙΟΥ. 2 

Ανάθεση διενέργειας φορολογικού ελέγχου και μερι¬ 
κή ανάκληση της 1070627/7889/ΔΕ-Β/18.7.2001 
Α.Υ.Ο. ανάθεσης διενέργειας φορολογικού ελέγ¬ 
χου. 3 


Καθορισμός αμοιβής της Επιτροπής Εισήγησης για 
Ανάθεση του έργου «Επέκταση δαπέδου στά¬ 
θμευσης αεροσκαφών και κατασκευή νέων συνδε- 
τηρίων τροχοδρόμων στον Κρατικό Αερολιμένα 


Ακτίου», προϋπολογισμού 1.880.000.000 δρχ. 4 

Έγκριση υπερωριακής με αμοιβή εργασίας 47 μονί¬ 
μων υπαλλήλων του Τ.Ε.Ε. για το Β' εξάμηνο του 
2001. 5 

Έγκριση ωρών υπερωριακής απασχόλησης υπαλλή¬ 
λων που υπηρετούν στην Κ.Υ. του Οργανισμού Πε¬ 
ρίθαλψης Ασφαλισμένων Δημοσίου. 6 

Υπερωριακή εργασία μόνιμου προσωπικού του Λιμε¬ 
νικού Ταμείου Λέσβου Β' εξάμηνου 2001. 7 

Καθορισμός αποζημίωσης Προέδρου, Μελών, Ειση¬ 
γητή και Γραμματέα του ΣΧΟΠ Υπουργείου Αι¬ 
γαίου. 8 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην απόφαση εφάπαξ οικονο¬ 
μικής ενίσχυσης για αποζημίωση οικοσκευής σει¬ 
σμοπαθών κατοίκωντων Νομαρχιακών Αυτοδιοική¬ 
σεων Περιφέρειας Αττικής. 9 


ΑΠΟΦΑΣΕΙ Σ 

Αριθ. 334/Γ0051 (1) 

Σύσταση ελεγκτικής ομάδας για τη διενέργεια ελέγχου 
στο Ε.Π. «Τουρισμός-Πολιτισμός» στα πλαίσια του 
Ευρωπαϊκού Κοινωνικού Ταμείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

2. Την 2/2422/0004/25.4.2001 κοινή απόφαση των 
Υπουργών Εθνικής Οικονομίας και Οικονομικών «Κατάρ¬ 
γηση του Ειδικού Συντονιστικού Οργάνου του άρθ. 6 του 
Ν. 2187/1994 (ΦΕΚ529τ. Β') και μεταφορά των αρμοδιο¬ 
τήτων του στην Επιτροπή Δημοσιονομικού Ελέγχου του 
άρθ. 17τουΝ. 2860/2000», (ΦΕΚ 251 τ. Α'). 

3. Την 1039386/441/Α 0006/21.4.2000 απόφαση ανάθε¬ 
σης αρμοδιοτήτων του Υπουργού Οικονομικών στους 
Υφυπουργούς (ΦΕΚ571/Β'). 

4. Την ανάγκη ουσιαστικού ελέγχου στην Ε.Π. «Τουρι¬ 
σμός-Πολιτισμός» στα πλαίσια ελέγχου των προγραμμά¬ 
των που χρηματοδοτούνται από την Ευρωπαϊκή Ένωση. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη για την αμοιβή των ελεγκτών, η 
οποία βαρύνει τον ΚΑΕ 0515 του φορέα 140 του Υπουρ¬ 
γείου Οικονομικών, ύψους 150.000 δρχ. 

6. Την 2/30195/0022/18.5.2001 απόφαση του Υπουργού 
Οικονομικών «Καθορισμός αποζημίωσης των μελών των 
ελεγκτικών ομάδων του άρθρου 17 (παρ. 6) του Ν. 
2860/2000». 

7. Το πρόγραμμα ελέγχων 2001 της Επιτροπής Δημο¬ 
σιονομικού Ελέγχου. 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Ε.Π. «Τουρισμός». 

2. Μέλη της ελεγκτικής ομάδας ορίζονται οι εξής: 

α) Τριανταφυλλίδου Ροδούλα, αποσπασμένη υπάλλη¬ 
λος στη Δ/νση 51η του Γ.Λ.Κ. 

β) Αντωνίου Λαμπρινή, υπάλληλος στη Δ/νση 51η του 
Γ.Λ.Κ. Συντονίστρια της ελεγκτικής ομάδας ορίζεται η Ρ. 
Τριανταφυλλίδου 

3. Ο έλεγχος θα διενεργηθεί στον Ν. Αττικής, στον Ελ¬ 
ληνικό Οργανισμό Τουρισμού (ΕΟΤ) και σε φορείς που θα 
επιλεγούν, οι οποίοι υλοποιούν ενέργειες στα πλαίσια της 
Ε.Π. «Τουρισμός-Πολιτισμός» και χρηματοδοτούνται από 
το Ευρωπαϊκό Κοινωνικό Ταμείο. 

4. Ο έλεγχος θα διεξαχθεί από 15.10.2001 μέχρι και 
19.10.2001 στον ΕΟΤ και στην έδρα των ανωτέρω φορέ¬ 
ων, στην Αθήνα. 

5. Έργο της Ελεγκτικής Ομάδας είναι η διενέργεια 
ελέγχου στο παραπάνω αναφερόμενο πρόγραμμα και συ¬ 
γκεκριμένα : 

• η διαπίστωση της ύπαρξης επαρκούς διαδρομής 
ελέγχου 

• η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις, και 

• η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τους ανωτέρω φορείς. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου η οποία μέσα σε ένα μήνα από 
'την ολοκλήρωση του ελέγχου, θα παραδοθεί στη Δ/νση 
Μελετών και Αξιολόγησης του Γενικού Λογιστηρίου του 
Κράτους (Γ.Λ.Κ.), για εισήγηση στην Επιτροπή Δημοσιο¬ 
νομικού Ελέγχου (Ε.Δ.Ε.Λ.). 

7. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 6 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 340/0051 (2) 

Σύσταση ελεγκτικής ομάδας για τη διενέργεια ελέγχου 
στην Ειδική Υπηρεσία Διαχείρισης του Π.Ε.Π. Ν. ΑΙ¬ 
ΓΑΙΟΥ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

2. Την 1039386/441/Α0006/21.4.2000 απόφαση ανάθε¬ 
σης αρμοδιοτήτων του Υπουργού Οικονομικών στους 
Υφυπουργούς (ΦΕΚ571 τ.Β'). 

3. Την ανάγκη διενέργειας ελέγχου στην Ειδική Υπηρε¬ 
σία Διαχείρισης του Π.Ε.Π. Ν. Αιγαίου, στα πλαίσια ελέγ¬ 
χου των προγραμμάτων του Γ Κ.Π.Σ. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη για την αμοιβή των ελεγκτών, η 
οποία βαρύνει τον ΚΑΕ 0515 του φορέα 140 του Υπουρ¬ 
γείου Οικονομικών, ενώ οι δαπάνες μετακίνησης και δια¬ 
μονής θα βαρύνουν τις πιστώσεις του Ε.Π. Τεχνικής Βοή¬ 
θειας Κ.Π.Σ. και η ημερήσια αποζημίωση θα βαρύνει την 
από 12.6.96. Τυχόν διαφορές που προκύπτουν από τις 


ανωτέρω αποφάσεις για έξοδα διαμονής και έξοδα μετα¬ 
κίνησης και δεν καλύπτονται από την 26.6.95 σύμβαση 
σύμφωνα με τον οδηγό τεχνικής βοήθειας θα βαρύνουν 
την από 12.6.96 σύμβαση. 

5. Την 2/30195/0022/18.5.2001 απόφαση του Υπουρ¬ 
γού Οικονομικών «Καθορισμός αποζημίωσης των μελών 
των ελεγκτικών ομάδων του άρθρου 17 (παρ. 6) του Ν. 
2860/2000». 

6. Την 14/7.9.2001 Συνεδρίαση της Επιτροπής Δημο¬ 
σιονομικού Ελέγχου, αποφασίζουμε: 

Συνιστούμε ελεγκτική ομάδα για τη διενέργεια ελέγχου 
στην Ειδική Υπηρεσία Διαχείρισης (Δ.Α.) του Π.Ε.Π. Ν. ΑΙ¬ 
ΓΑΙΟΥ. 

Μέλη της Ελεγκτικής ομάδας ορίζονται οι εξής: 

• Παπαευαγγέλου Χρήστος, Προϊστάμενος Γ' Τμήμα¬ 
τος της 51ης Δ/νσης Προγραμματισμού και Ελέγχων του 
Γ.Λ.Κ. 

• Βολικάκη Βασιλική, Προϊστάμενη Υ.ΔΈ Νομού Κυ¬ 
κλάδων 

• Μπάϊλα Ευαγγελία, Υπάλληλος Υ.ΔΈ Νομού Κυκλά¬ 
δων 

Ο έλεγχος θα διενεργηθεί στην έδρα της παραπάνω 
Δ.Α. κατά το χρονικό διάστημα από 10.10.2001 έως 
13.10.2001. 

Έργο της Ελεγκτικής Ομάδας είναι ο έλεγχος της λει¬ 
τουργίας της Ειδικής Υπηρεσίας (Δ.Α.) σε επίπεδο Επιχει¬ 
ρησιακού Προγράμματος και ειδικότερα η οργάνωση, 
στελέχωση, εκπαίδευση και εσωτερικός έλεγχος. 

Μετά το πέρας του ελέγχου θα συνταχθεί έκθεση με τα 
αποτελέσματα του ελέγχου, που θα παραδοθεί στη Διεύ¬ 
θυνση Μελετών και Αξιολόγησης του Γ ενικού Λογιστηρί¬ 
ου του Κράτους, για εισήγηση στην Επιτροπή Δημοσιο¬ 
νομικού Ελέγχου (Ε.Δ.ΕΛ.). 

Στα μέλη της ελεγκτικής ομάδας, θα καταβληθεί η προ¬ 
βλεπόμενη αποζημίωση από την υπό στοιχείο 4 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 1088946/9199/ΔΕ-Β (3) 

Ανάθεση διενέργειας φορολογικού ελέγχου και μερική 
ανάκληση της 1070627/7889/ΔΕ-Β/18.7.2001 Α.Υ.Ο. 
ανάθεσης διενέργειας φορολογικού ελέγχου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1 του άρθρου 3 του Ν. 
2343/1995 (ΦΕΚ Α' 211) και 1 του άρθρου 10 του Ν. 
2771/1999 (ΦΕΚ Α' 280), με τις οποίες συστήθηκαν στο 
Υπουργείο Οικονομικών, υπηρεσίες φορολογικού ελέγ¬ 
χου με τον τίτλο «Ελεγκτικά Κέντρα» και «Τοπικά Ελεγκτι¬ 
κά Κέντρα» αντίστοιχα. 

2. Τις διατάξεις των Π.Δ. 280/97 (ΦΕΚ Α' 203) και 
179/2000 (ΦΕΚ Α' 167) με τις οποίες καθορίστηκε το ορ¬ 
γανωτικό πλαίσιο των Ελεγκτικών Κέντρων και των Τοπι¬ 
κών Ελεγκτικών Κέντρων αντίστοιχα. 

3. Τις διατάξεις των παραγράφων 2 και 4 του άρθρου 3 
του Ν. 2343/1995, όπως ισχύουν μετά την τροποποίηση 
τους με τις παραγράφους 9,10 και 11 του άρθρου 20 του 
Ν. 2753/1999. 

4. Τις διατάξεις της παραγράφου 12 του άρθρου 8 του 
Ν. 2873/2000 (ΦΕΚ Α' 285), με τις οποίες ορίζεται ότι με 
αποφάσεις του Υπουργού Οικονομικών μπορεί να ανατί¬ 
θεται σε μία Ελεγκτική Αρχή η αρμοδιότητα διενέργειας 
τακτικού (οριστικού) φορολογικού ελέγχου όλων των εκ¬ 
κρεμών υποθέσεων των υποχρέων, των οποίων οι εκκρε¬ 
μείς υποθέσεις υπάγονται κατά τις κείμενες διατάξεις, 
στην ελεγκτική αρμοδιότητα διαφορετικών υπηρεσιών. 

5. Την 1017350/5552/ΔΕ-Β/15.2.2001 Α.ΥΟ. όπως συ¬ 
μπληρώθηκε με την 1073344/8309/ΔΕ-Β/26.7.2001 από¬ 
φασή μας, περί του ανακαθορισμού της καθ’ύλην αρμο¬ 
διότητας μεταξύ των Δ.Ο.Υ.,Τ.Ε.Κ., Π.Ε.Κ. καιΕΘ.Ε.Κ., σε 
θέματα φορολογικού ελέγχου. 

6. Τα παρακάτω έγγραφα Δημοσίων Οικονομικών Υπη¬ 
ρεσιών (Δ.Ο.Υ.) και Ελεγκτικών Κέντρων : 

α) Το Α.Π.4721/7.9.2001 έγγραφο του ΠΕΚ Θεσ/νίκης, 
από το οποίο προκύπτει η ανάγκη συνέχισης και ολοκλή¬ 
ρωσης του διεξαγόμενου από το Ελεγκτικό αυτό Κέντρο, 
τακτικού (οριστικού) φορολογικού ελέγχου της επιχείρη¬ 
σης «ΚΑΣΤΩΡ ΚΩΝ/ΝΟΣ & ΣΙΑ» Ο.Ε. μεΑΦΜ 081617616, 
Εμπόριο ποτών, Κοπανάς Ανθεμίων Νάουσα, λόγω της 
σοβαρότητας που παρουσιάζει φορολογικά η επιχείρηση 
αυτή. 

β) Το Α.Π.15126/16.7.2001 έγγραφο της Δ.Ο.Υ. ΣΤΆΘη- 
νών, από το οποίο προκύπτει η αναγκαιότητα διενέργειας 
τακτικού (οριστικού) φορολογικού ελέγχου από Ελεγκτι¬ 
κό Κέντρο της επιχείρησης ΖΑΜΠΑΚΟΛΑΣ ΚΩΝ/ΝΟΣ του 
Γ., Εισαγωγή και Εμπορία Τυροκομικών Προϊόντων, Κα- 
τσικογιάννη 9 - Αθήνα, με ΑΦΜ 03935136, λόγω της σο¬ 
βαρότητας που παρουσιάζει φορολογικά η υπόθεση αυ- 
τή. 

γ) Το Α.Π.6244/18.9.2001 έγγραφο του ΠΕΚ Αθηνών, 
από το οποίο προκύπτει η ανάγκη συνέχισης και ολοκλή¬ 
ρωσης από το Ελεγκτικό αυτό Κέντρο του τακτικού (ορι¬ 
στικού) φορολογικού ελέγχου όλωντων ανέλεγκτων χρή¬ 
σεων της επιχείρησης «ΑΓΡΟΤΙΚΗ ΤΕΧΝΙΚΗ» Α.Ε., η 
οποία μετέτρεψε την επωνυμία της σε «ΑΓΡΟΤΙΚΗ ΤΕ¬ 
ΧΝΙΚΗ ΕΤΑΙΡΙΑ (Α.Τ.Ε.) ΑΞΙΟΠΟΙΗΣΗΣ ΑΚΙΝΗΤΩΝ» Α.Ε., 
Ασκληπιού 9 Αθήνα, ΑΦΜ 094148934. 

δ) Το Α.Π.21358/18.7.2001 έγγραφο της Δ.Ο.Υ. Χαλκί¬ 
δας, από το οποίο προκύπτει η ανάγκη διενέργειας τακτι¬ 
κού (οριστικού) φορολογικού ελέγχου από το 37ο ΤΕΚ 
Χαλκίδας, της επιχείρησης «ΣΤΑΜΟΥ ΕΠΕ» (ΕΛΑΙΟΚΟΜΙ¬ 
ΚΗ - ΕΛΑΙΟΥΡΓΙΚΗ) με ΑΦΜ:095344586, λόγω της σοβα¬ 
ρότητας που παρουσιάζει φορολογικά η επιχείρηση αυ¬ 
τή. 

ε) Το Α.Π.24117/4.9.2001 έγγραφο της Δ.Ο.Υ. Τρικά¬ 
λων, από το οποίο προκύπτει η ανάγκη μερικής ανάκλη¬ 
σης της 1070627/7889/ΔΕ-Β718.7.2001 Απόφασής μας 
κατά το μέρος που αφορά την επιχείρηση «ΑΦΟΙ ΦΑ- 
ΜΙΣΗ» Α.Ξ.Τ.Ε., καθόσον κατά την έκδοση της απόφασης 
αυτής είχε προχωρήσει σε βάθος ο τακτικός έλεγχος της 
πιο πάνω επιχείρησης από την αρμόδια Δ.Ο.Υ. 

7. Την 1039386/441/Α.0006/21.4.2000 (ΦΕΚΒ' 57) κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 


Α. Αναθέτουμε στους Προϊσταμένους των ακολούθων 
Ελεγκτικών Κέντρων, τη διενέργεια τακτικού (οριστικού) 
φορολογικού ελέγχου όλων των ανέλεγκτων χρήσεων, 
σύμφωνα με τις ισχύουσες διατάξεις, των παρακάτω υπο¬ 
θέσεων ως εξής: 

1. Στο Περιφερειακό Ελεγκτικό Κέντρο (Π.Ε.Κ.) Θεσσα¬ 
λονίκης «ΚΑΣΤΩΡ ΚΩΝ/ΝΟΣ & ΣΙΑ» Ο.Ε με ΑΦΜ 
081617616, Εμπόριο Ποτών, Κοπανάς Ανθεμίων Νάουσα 

2. Στο Περιφερειακό Ελεγκτικό Κέντρο (Π.Ε.Κ.) Αθη¬ 
νών: 

α) ΖΑΜΠΑΚΟΛΑΣ ΚΩΝ/ΝΟΣ του Γ. με ΑΦΜ 03935136, 
Εισαγωγή και Εμπορία Τυροκομικών Προϊόντων, Κατσι- 
κογιάννη 9, Αθήνα 

β) «ΑΓΡΟΤΙΚΗ ΤΕΧΝΙΚΗ» Α.Ε. και την με νέα επωνυμία 
και τον αυτό ΑΦΜ 094148934 συνεχιζόμενη ίδια επιχείρη¬ 
ση «ΑΓΡΟΤΙΚΗ ΤΕΧΝΙΚΗ ΕΤΑΙΡΙΑ ΑΞΙΟΠΟΙΗΣΗΣ ΑΚΙΝΗ¬ 
ΤΩΝ» Α.Ε., Ασκληπιού 9, Αθήνα. 

3. Στο 37ο Τοπικό ελεγκτικό Κέντρο (Τ.Ε.Κ.) Χαλκίδας 
«ΣΤΑΜΟΥ» ΕΠΕ, (ΕΛΑΙΟΚΟΜΙΚΗ - ΕΛΑΙΟΥΡΓΙΚΗ) με 
ΑΦΜ 095344586 

Β. Στα παραπάνω Ελεγκτικά Κέντρα ανατίθεται η έκδο¬ 
ση των φύλλων ελέγχου, των πράξεων προσδιορισμού 
του φόρου και των λοιπών καταλογιστικών πράξεων και η 
περαιτέρω διαδικασία επίλυσης των σχετικών φορολογι¬ 
κών διαφορών, καθώς και η βεβαίωση των καταλογιζομέ- 
νων διαφορών φόρων, πρόσθετων φόρων, προσαυξήσε- 
ων, τελών, εισφορών και προστίμων με τη σύνταξη και 
αποστολή στις αρμόδιες Δ.Ο.Υ. των οικείων χρηματικών 
καταλόγων κατά τις ισχύουσες διατάξεις. 

Γ. Ανακαλούμε την περίπτωση 5 της παραγράφου Ατού 
διατακτικού της 1070627/7889/ΔΕ-Β718.7.2001 απόφα¬ 
σής μας με την οποία ανατίθετο στο 42ο ΤΕΚ (Τρικάλων) 
ο τακτικός (οριστικός) φορολογικός έλεγχος της επιχεί¬ 
ρησης «ΑΦΟΙ ΦΑΜΙΣΗ» Α.Ξ.Τ.Ε. μεΑΦΜ 094157039, προ- 
κειμένου ο έλεγχος αυτός να ολοκληρωθεί από την Δ.Ο.Υ. 
Τρικάλων που τον είχε αρχίσει και προχωρήσει πριν από 
την έκδοση της ανωτέρω απόφασής μας. 

Δ. Η απόφαση αυτή, που δεν προκαλεί δαπάνη σε βά¬ 
ρος του Κρατικού Προϋπολογισμού, ναδημοσιευθείστην 
Εφημερίδα της Κυβερνήσεως. 

Αθήνα, 8 Οκτωβρίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/53380/0022 (4) 

Καθορισμός αμοιβής της Επιτροπής Εισήγησης για Ανά¬ 
θεση του έργου «Επέκταση δαπέδου στάθμευσης αε¬ 
ροσκαφών και κατασκευή νέων συνδετηρίων τροχο¬ 
δρόμων στον Κρατικό Αερολιμένα Ακτίου», προϋπολο¬ 
γισμού 1.880.000.000 δρχ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις : 

1. Του άρθρου 29Α του Ν. 1558/85 «Κυβέρνηση και 
Κυβερνητικά Όργανα», όπως προστέθηκε με το άρθρο 
27του Ν. 2081/92 και αντικαταστάθηκε με το άρθρο 1 του 
Ν. 2469/97. 

2. Του Π.Δ. 69/1988 «Περί Οργανισμού της Γ.Γ.Δ.Ε.του 
Υ.ΠΕ.ΧΩ.Δ.Ε.» όπως έχει τροποποιηθεί και ισχύει. 

3. Του Π .Δ. 215/97 (ΦΕΚ 167 Α/25.8.97) «Σύσταση Ειδι¬ 
κής Υπηρεσίας Δημοσίων Έργων για τη μελέτη και κατα¬ 
σκευή των έργων Αεροδρομίων Νοτίου Ελλάδος», όπως 
ισχύει μετά το Π.Δ. 104/2001. 

4. Του Π.Δ. 71/93 (ΦΕΚ 30Α/11.3.1993) «Καθορισμός 
αρμοδιοτήτων που διατηρούνται από τον Υπουργό και τις 
Περιφερειακές Αρχές ή όργανα διανομαρχιακού επιπέ¬ 
δου της Γ.Γ.Δ.Ε. του Υ.ΠΕ.ΧΩ.Δ.Ε.», καθώς και αυτές του 
Ν. 2503/97 (ΦΕΚ 107Α/30.5.97) «Διοίκηση, οργάνωση, 
στελέχωση της Περιφέρειας κ.λπ.». 

5. Του Ν. 1418/84 «Δημόσια έργα και ρυθμίσεις συνα¬ 
φών θεμάτων», όπως έχει τροποποιηθεί, συμπληρωθεί 
και ισχύει. 

6. Του Ν. 2576/98 «Βελτίωση των διαδικασιών για την 
ανάθεση της κατασκευής των Δημ. Εργων και άλλες δια¬ 
τάξεις», και της αρ. Δ17α/08/16/ΦΝ402/10.2.98 απόφα¬ 
σης του Υπουργού ΠΕΧΩΔΕ, όπως αυτή τροποποιήθηκε 
και συμπληρώθηκε με την απόφαση Δ17α/10/65/ΦΝ402/ 
24.7.98 του Υπουργού ΠΕΧΩΔΕ. 

7. Του Π.Δ. 609/85 «Κατασκευή Δημοσίων Έργων», 
όπως ισχύει μετά την τροποποίηση και συμπλήρωσή του. 

8. Των λοιπών ισχυουσών ρυθμίσεων για τα Δημ. Έργα. 

9. Του Ν. 2362/95 περί Δημοσίου Λογιστικού και ειδικό¬ 
τερα της παρ. 3 του άρθρου 22 του Νόμου αυτού. 

10. Του άρθρου 40του Ν. 849/78, όπως συμπληρώθηκε 
με το άρθρο 8 του Ν. 2129/93. 

11. Της ΣΑΕ 077 Τομέα Πολιτικής Αεροπορίας του ΥΠΕ- 
ΘΟ. 

12. Της Απόφασης Δ16α/04/773/29.11.1990 του Υπουρ¬ 
γού Προεδρίας της Κυβέρνησης και του Υπουργού ΠΕ¬ 
ΧΩΔΕ «Περί εξαίρεσης διοικητικών πράξεων και εγγρά¬ 
φων από τον κανόνα των τριών υπογραφών». 

13. Της Κοινής Απόφασης Δ17α/10/30/Φ.2.2.1/ 
23.5.2000 (ΦΕΚ 664 Β724.5.2000) του Πρωθυπουργού 
και του Υπουργού ΠΕ.ΧΩ.Δ.Ε, με θέμα «Ανάθεση αρμο¬ 
διοτήτων Υπουργού ΠΕΧΩΔΕ στους Υφυπουργούς Περι¬ 
βάλλοντος, Χωροταξίας και Δημ. Έργων Αθ. Αλευρά και 
Ηλία Ευθυμιόπουλο». 

14. Της υπ’ αριθ. πρωτ. 2/74260/0004/15.10.99 ΚΥΑ πε¬ 
ρί μεταβίβασης εξουσίας υπογραφών σύμφωνα με το άρ¬ 
θρο 7 παρ. 1 του Ν. 1943/91. 

Αφού λάβαμε υπόψη: 

1. Την απόφαση αρ. Δ7/Δ/30792/3113/5.7.2000 της ΥΠΑ 
με την οποία εγκρίθηκε η τεχνική μελέτη και οι τεχνικές 
προδιαγραφές του έργου που αναφέρεται στο θέμα. 

2. Την απόφαση αρ. 1277/α/31/13.9.2000 του ΥΠΕΧΩΔΕ 
με την οποία διατέθηκε πίστωση 1.880.000.000 δρχ. από 
το ενάριθμο έργο 9777001 της ΣΑΕ 077 προς δημοπρά- 
τηση του έργου με το σύστημα προσφοράς με συμπλή¬ 
ρωση ανοικτού Τιμολογίου και έλεγχο ομαλότητας των 
προσφερομένων τιμών. 

3. Την απόφαση 1295/α/31/14.12.2000 του ΥΠΕΧΩΔΕ 
με την οποία εγκρίθηκαν τα τεύχη δημοπράτησηςτου έρ¬ 
γου του θέματος. 

4. Την απόφαση 1277/α/31/13.9.2000 του ΥΠΕΧΩΔΕ με 
την οποία το έργο χαρακτηρίσθηκε ως σημαντικό και ειδι¬ 
κό. 

5. Την 148/α/31 /20.2.2001 απόφαση του ΥΠΕΧΩΔΕ με 


την οποία συστάθηκε η Επιτροπή Εισήγησης για Ανάθε¬ 
ση (ΕΕΑ) του έργου του θέματος. 

6. Τα από 9.5.2001 (Ιο) και 15.6.2001 (2ο) Πρακτικά της 
επιτροπής εισήγησης για την ανάθεση του ως άνω έργου. 

7. Την Απόφαση 1025/α/31 /25.6.2001 με την οποία 
εγκρίθηκε το αποτέλεσμα δημοπρασίας του έργου. 

Και επειδή 

1. Όπως προκύπτει από το 1 ο πρακτικό της Επιτροπής 
Εισήγησης για Ανάθεση του έργου , η Επιτροπή κατ’ αρ¬ 
χήν προέβη στην αποσφράγιση και στον έλεγχο των εκα¬ 
τόν τριάντα μίας (131) οικονομικών προσφορών εκ των 
οποίων έγιναν τελικά δεκτές στον διαγωνισμό εκατόν εί¬ 
κοσι οκτώ (128). 

2) Στη συνέχεια η Επιτροπή, αφού συνέταξε τον πίνα¬ 
κα αποτελεσμάτων δημοπρασίας με τη «μαθηματική μέ¬ 
θοδο», εφήρμοσε την Δ17α/08/16/ΦΝ402/10.2.98 απόφα¬ 
ση Υπουργού ΠΕΧΩΔΕ για την ανάδειξη αναδόχου κατα¬ 
σκευής Δημοσίου Εργου, από όπου προέκυψε ότι η 
προσφορά που αντιστοιχεί στο οριακό κόστος εργασιών 
(Ο.Κ.Ε.) του έργου είναι η με έκπτωση λ=39,525% και 
υπολογίστηκε το κ=39,525%, ενώ υπάρχουν δώδεκα (12) 
τελικά υπερβολικά χαμηλές προσφορές, μεγαλύτερες 
του κ, οι οποίες απορρίπτονται χωρίς αιτιολόγηση δεδο¬ 
μένου ότι το έργο έχει προϋπολογισμό (χωρίς ΦΠΑ) μι¬ 
κρότερο του κατωτάτου ορίουτηςπαρ. Ιατου άρθρου 11 
του Π.Δ. 334/2000. 

3) Κατόπιν των ανωτέρω και όπως προκύπτει από το 2ο 
Πρακτικό της Επιτροπής Εισήγησης για Ανάθεση , η Επι¬ 
τροπή γνωμοδότησε ομόφωνα υπέρ της ανάθεσης του 
έργου στην εργοληπτική επιχείρηση ΕΡΓΟΚΑΤ ΑΈ. που 
προσέφερετην αμέσως μικρότερη του οριακού κόστους 
προσφορά, η οποία αντιστοιχεί σε τεκμαρτή έκπτωση 
39,45%, μετά από προηγούμενη έρευνα στο ΜΕΕΠ 
(Δ/νση Δ15 της ΓΓΔΕ), κατά την οποία διαπιστώθηκε οτι 
δεν υπάρχει κώλυμα για την ανάληψη του υπόψη έργου 
από την αναφερόμενη εταιρεία. 

2. Τα μέλη της Επιτροπής Κατσίκα Ασπασία (Πρόε¬ 
δρος), Γκλεγκλές Λεωνίδας, Γραίκα Αικατερίνη, Μεγα- 
γιάννης Εύδοξος, Οικονομόπουλος Βασίλειος, Καραδή- 
μος Θωμάς και Λιώλης Λεωνίδας, καθώς και οι γραμμα¬ 
τείς της Επιτροπής Δαφνόπουλος Δημήτριος και 
Κόκκωνας Ιωάννης, προκειμένου να ολοκληρώσουν το 
έργο τους, εργάσθηκαν και πέραν του κανονικού ωραρί¬ 
ου κατά τους μήνες Μάρτιο, Απρίλιο, Μά'ίο και Ιούνιο 2001 
και για συνολικό χρονικό διάστημα δύο (2) μήνες. 

3. Σύμφωνα με το άρθρο 5 του Ν. 2229/94, όπως τροπο¬ 
ποιήθηκε και ισχύει με το Ν. 2338/95, καταβάλλεται αμοι¬ 
βή για τα μέλη της Επιτροπής Εισήγησης για Ανάθεση 
του Έργου, εφ’ όσον αυτό χαρακτηριστεί σημαντικό ή ει¬ 
δικό με απόφαση του Υπουργού ΠΕ.ΧΩ.Δ.Ε. 

4. Ύστερα από τη γνωμοδότηση της Επιτροπής Εισή¬ 
γησης για Ανάθεση, το έργο, με την αριθ. 1025/α/31/ 
25.6.2001 Απόφαση του Υπουργού ΠΕΧΩΔΕ, κατακυρώ¬ 
θηκε στη μειοδότρια Εργοληπτική Επιχείρηση. 

5. Η πίστωση για την αμοιβή της Επιτροπής βαρύνει το 
ενάριθμο έργο 9777001 της ΣΑΕ 077, αποφασίζουμε: 

1. Καθορίζουμε την συνολική αμοιβή των μελών της 
Ε.Ε.Α. του έργου : «Επέκταση δαπέδου στάθμευσης αε¬ 
ροσκαφών και κατασκευή νέων συνδετηρίων τροχοδρό¬ 
μων στον Κρατικό Αερολιμένα Ακτίου» ως εξής: 

Για την Πρόεδρο και τα υπόλοιπα μέλη της Επιτροπής 

στο ποσό των 120.000 δρχ. ανά μήνα απασχόλησης δηλ. 
240.000 δρχ. για τον καθένα. 

Γ ιατους Γ ραμματείςτης Επιτροπής το ποσό των 60.000 
δρχ. ανά μήνα απασχόλησης, δηλαδή 120.000 δρχ. για 
τον καθένα. 

2. Εγκρίνουμε τη διάθεση πίστωσης ποσού ενός εκα¬ 
τομμυρίου εννεακοσίων είκοσι χιλιάδων δρχ. (1.920.000) 
σε βάρος του ενάριθμου έργου 9777001 της ΣΑΕ 077 για 
την πληρωμή της ως άνω αμοιβής των μελών της Επιτρο¬ 
πής και των Γραμματέωντης Επιτροπής. 

Η σχετική καταβολή να γίνει από την ΕΥΔΕ Α/Δ Νοτίου 
Ελλάδος δια της υπολόγου του έργου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Οκτωβρίου 2001 
Οι Γ ενικοί Γ ραμματείς 

Δημ/κής Πολιτικής Δημ. Έργων Υπουργείου 
Υπουργείου Οικονομικών Περ/ντος, Χωρ/ξίας & Δημ. Έργων 

I. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

-♦- 

Αριθ. 2/54517/0022 (5) 

Έγκριση υπερωριακής με αμοιβή εργασίας 47 μονίμων 
υπαλλήλων του Τ.Ε.Ε. για το Β' εξάμηνο του 2001. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 18 του Ν.2470/97 όπως 
αντικαταστάθηκαν με τις διατάξεις του άρθρου 15 του 
Ν.2592/98 (ΦΕΚ57/Α'). 

2. Τοαρ. πρωτ. 23174/25.7.2001 έγγραφο του Τ.Ε.Ε. και 
την αρ. Γ/24/13/2001 απόφαση της Διοικούσας αυτό Επι¬ 
τροπής. 

3. Το γεγονός ότι το Τ.Ε.Ε. για να εκπληρώσει τους σκο¬ 
πούς του, ως θεσμοθετημένου τεχνικού συμβούλου της 
Πολιτείας, είναι υποχρεωμένο να λειτουργεί τις υπηρε¬ 
σίες του όχι μόνο κατά τις καθιερωμένες πρωινές ώρες, 
αλλά και κατά τις απογευματινές ώρες: 

α) Για τη γραμματειακή υποστήριξη και την εκτέλεση 
εργασιών για τη διοργάνωση διαφόρων συνεδρίων ημε¬ 
ρίδων κ.λπ., καθώς και την διεκπεραίωση των επαγγελμα¬ 
τικών εξετάσεων. 

β) Γ ια τη γραμματειακή υποστήριξη των συνεδριάσεων 
της Διοικούσας Επιτροπήςτου Τ.Ε.Ε. καιτωνΔιοικουσών 
Επιτροπών των Περιφερειακών του Τμημάτων. 

γ) Γιατη λειτουργία της Βιβλιοθήκης. 

δ) Γ ιατη γραμματειακή υποστήριξη των επιστημονικών 
Ομάδων Εργασίας και την εκτέλεση εργασιών που πρέπει 
να διεκπεραιώνονται μετά το πέρας του κανονικού ωρα¬ 
ρίου και οι οποίες δεν είναι δυνατόν, λόγω της ιδιαιτερό¬ 
τητας, να καλυφθούν από έκτακτο προσωπικό. 

4. Το γεγονός ότι από την απόφαση αυτή προκαλείται 
δαπάνη ύψους 7.500.000 δρχ. περίπου σε βάρος των πι- 
στώσεωντου προϋπολογισμού του Τ.Ε.Ε. Κεντρικές Υπη¬ 
ρεσίες (εγγεγρ. πίστωση 2.000.000 δρχ.) και των προϋ¬ 
πολογισμών των Περιφερειακών του Τμημάτων (εγγεγρ. 
Πίστωση συνολικά 12.680.000 δρχ.) στους οποίους έχουν 
προβλεφθεί τα σχετικά ποσά για το έτος 2001. 


5. Την αριθ. 1039386/441/Α0006/21.4.2000 ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς. 

6. Την αρ. 2/74260/0004/15.10.1999 κοινή υπουργική 
απόφαση «Μεταβίβαση εξουσίας υπογραφής σύμφωνα 
με το άρθρο 7 παρ. 1 του Ν. 1943/91 στο Γενικό Γραμμα¬ 
τέα Δημοσιονομικής Πολιτικής κ.λπ.», αποφασίζουμε: 

Εγκρίνουμε την υπερωριακή με αμοιβή εργασία για το 
Β' εξάμηνο του 2001, είκοσι τριών (23) μονίμων υπαλλή¬ 
λων της Κεντρικής Υπηρεσίας του Τ.Ε.Ε. και είκοσι τεσ¬ 
σάρων (24) μονίμων υπαλλήλων των Περιφερειακών του 
Τμημάτων, ως εξής: 

Α. ΚΕΝΤΡΙΚΗ ΥΠΗΡΕΣΙΑ: 

Για (9) υπαλλήλους ΠΕ, δύο (2) ΤΕ, εννέα (9) ΔΕ και 
τρεις (3) ΥΕ και συνολικά για είκοσιτρεις (23) υπαλλήλους 
650 ώρες συνολικά το εξάμηνο. 

Β. ΠΕΡΙΦΕΡΕΙΑΚΑ ΤΜΗΜΑΤΑ: 

1. ΘΡΑΚΗΣ (1 υπάλληλος ΠΕ και 1 υπάλληλος ΔΕ) μέχρι 
300 ώρες συνολικά το εξάμηνο. 

2. ΑΝΑΤΟΛΙΚΗΣ ΜΑΚΕΔΟΝΙΑΣ (1 υπάλληλος ΔΕ) μέχρι 
150 ώρες συνολικά το εξάμηνο. 

3. ΚΕΝΤΡΙΚΗΣ ΚΑΙ ΔΥΤΙΚΗΣ ΘΕΣΣΑΛΙΑΣ (2 υπάλληλοι 
ΠΕ, 1 ΤΕ και 1 ΔΕ) μέχρι 720 ώρες συνολικά το εξάμηνο. 

4. ΝΟΜΟΥ ΜΑΓΝΗΣΙΑΣ (1 υπάλληλος ΠΕ, 2 υπάλληλοι 
ΤΕ και 1 υπάλληλος ΔΕ) μέχρι 1.140 ώρες συνολικά το 
εξάμηνο. 

5. ΑΝΑΤΟΛΙΚΗΣ ΣΤΕΡΕΑΣ ΕΛΛΑΔΟΣ (2 υπάλληλοι ΔΕ) 
μέχρι 800 ώρες συνολικά το εξάμηνο. 

6. ΗΠΕΙΡΟΥ (1 υπάλληλος ΠΕ, 1 ΤΕ, 1 ΔΕ και 1 ΥΕ) μέ¬ 
χρι 800 ώρες το εξάμηνο συνολικά. 

7. ΝΟΜΟΥ ΔΩΔΕΚΑΝΗΣΟΥ (1 υπάλληλος ΔΕ) μέχρι 
150 ώρες το εξάμηνο συνολικά. 

8. ΑΝΑΤΟΛΙΚΗΣ ΚΡΗΤΗΣ (1 υπάλληλος ΠΕ και 1 ΥΕ) 
μέχρι 600 ώρες το εξάμηνο συνολικά. 

9. ΠΕΛΟΠΟΝΝΗΣΟΥ (2 υπάλληλοι ΠΕ και 1 ΔΕ) μέχρι 
380 ώρες το εξάμηνο συνολικά. 

10. ΝΟΜΟΥ ΚΕΡΚΥΡΑΣ (1 υπάλληλος ΠΕ) μέχρι 300 
ώρες το εξάμηνο συνολικά. 

Η απόφαση αυτή ισχύει ένα μήνα πριν τη δημοσίευ¬ 
σή της στην Εφημερίδα της Κυβερνήσεως και έως 
31.12.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2001 
Οι Γ ενικοί Γ ραμματείς 

Δημοσίων Έργων 

Δημοσιονομικής Πολιτικής Υπ. Περιβάλλοντος, Χωρ/ξίας 

Υπ. Οικονομικών και Δημοσίων Έργων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΗΣ ΧΡΥΣΙΚΟΠΟΥΛΟΣ 

-♦- 

Αριθ. 2/56934/0022 (6) 

Έγκριση ωρών υπερωριακής απασχόλησης υπαλλήλων 
που υπηρετούν στην Κ.Υ. του Οργανισμού Περίθαλ¬ 
ψης Ασφαλισμένων Δημοσίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2768/99 (ΦΕΚ 273/Α’). 

2. Τις διατάξεις του Π.Δ. 52/01 (ΦΕΚ41/Α’). 

3. Το αριθ. 40/2001 πρακτικό συνεδρίασης του Δ.Σ.του 
ΟΠΑΔ. 

4. Την ανάγκη υπερωριακής απασχόλησης δεκαοκτώ 
(18) υπαλλήλων που υπηρετούν στην Κεντρική Υπηρεσία 
του ΟΠΑΔ, λόγω αυξημένων υπηρεσιακών αναγκών. 

5. Την υπ’ αριθ. 2/80345/0004/8.11.1999 κοινή υπουρ¬ 
γική απόφαση «περί μεταβιβάσεως της εξουσίας υπο¬ 
γραφής, σύμφωνα με το άρθρο 7παρ. 1 του Ν. 1943/91». 

6. Το γεγονός ότι από την απόφαση αυτή προκαλείται 
δαπάνη ύψους 12.000.000 δρχ. περίπου, που θα καλυ¬ 
φθεί από τις πιστώσεις του προϋπολογισμού του ΟΠΑΔ, 
τρέχοντος οικονομικού έτους και ειδικότερα του Φ.0100, 
0200 ΚΑΕ 0261, αποφασίζουμε: 

Εγκρίνουμε την υπερωριακή απασχόληση των δεκαο¬ 
κτώ (18) υπαλλήλων που υπηρετούν στην Κεντρική Υπη- 
ρεσίατου ΟΠΑΔ και θα απασχοληθούν μέχρι πενήντα (50) 
ώρες το μήνα ο καθένας για υπερωριακή απογευματινή 
εργασία του Β' εξαμήνου 2001. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία για τους εξής λόγους: 

1. Η στελέχωση της Κ.Υ. του Ο.Π.Α.Δ. είναι ελάχιστη, 
ενώ προβλέπονται 77 υπάλληλοι, υπηρετούν αυτή τη 
στιγμή μόνο 18 και για την οργάνωση και λειτουργία του 
Οργανισμού κατεβλήθησαν προσπάθειες πέραν των δυ¬ 
νατοτήτων τους προκειμένου να ανταποκριθούν στα κα- 
θήκοντάτους. 

2. Είναι γνωστό ότι η Υπηρεσία μετακινήθηκε μέσα σε 
δύο (2) ημέρες, με αποτέλεσμα αφενός μεν να υπάρξει 
μεγάλη αναστάτωση στη λειτουργία της και αφετέρου 
μεγάλη καθυστέρηση στις συναλλαγές με τους πολίτες. 

3. Η αλλαγή των συστημάτων εξόφλησης των δαπανών 
υγειονομικής περίθαλψης και ειδικότερα των νοσηλειών 
εξωτερικού, δημιούργησε νέες υποχρεώσεις στην Υπη¬ 
ρεσία, η οποία δεν ήταν προετοιμασμένη γι’ αυτές και 
ούτε είχε πρότερη εμπειρία στα οικονομικά θέματα. 

4. Η ανάγκη αποπεράτωσης των εργασιών για την απο¬ 
στολή των κοινοτικών εντύπων στην Υ.Δ.Ε. του Υπουρ¬ 
γείου Υγείας και Πρόνοιας. Έχουν ήδη ελεγχθεί και τα¬ 
κτοποιηθεί περίπου 1.500 έντυπα Ε 125 και πρέπει να τα¬ 
κτοποιηθούν άλλες 3.000 περίπου. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15:00 έως 19:00. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Διευθυντής της Δ/νσης Υγειονομικής Περίθαλ¬ 
ψης Ασφαλισμένων Δημοσίου του ΟΠΑΔ. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2001. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως και μέχρι 
31.12.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Υγείας και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 


Αριθ. 2/52550/0022 (7) 

Υπερωριακή εργασία μόνιμου προσωπικού του Λιμενικού 
Ταμείου Λέσβου Β' εξάμηνου 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/97, όπως 
αντικαταστάθηκε με αυτές του άρθρου 15 του Ν. 2592/ 
1998 «αναπροσαρμογή συντάξεων πολιτικών συνταξιού¬ 
χων του Δημοσίου, ρύθμιση συνταξιοδοτικών θεμάτων 
και άλλες διατάξεις» (ΦΕΚ57/Α'/18.3.1998). 

2. Την αριθ. 21/01 Πράξη Λιμενικής Επιτροπής Λ.Τ. 
Λέσβου. 

3. Το αριθ. 1448/22.08.2000 έγγραφο Λ.Τ. Λέσβου. 

4. Τις αριθ. 2022941/2297/0022/7.4.1998, 2050742/ 
5390/0022/28.7.1998, και 2/8803/0022/8.2.1999 εγκυ¬ 
κλίους του Υπουργείου Οικονομικών / Γ.Λ.Κ. 

6. Την αριθ. 2/38554/0004/23.05.2000 κοινή υπουργική 
απόφαση «μεταβίβαση εξουσίας υπογραφής στο Γενικό 
Γραμματέα Δημοσιονομικής Πολιτικής του Υπουργείου 
Οικονομικών», αποφασίζουμε: 

1. Την έγκριση πραγματοποίησης, εξακοσίων τριάντα 
(630) ωρών υπερωριακής εργασίας σε έξι (06) υπαλλή¬ 
λους του Λ.Τ. Λέσβου, για την αντιμετώπιση εποχιακών 
και εκτάκτων υπηρεσιακών αναγκών κατά το Β' εξάμηνο 
2001 . 

2. Οι όλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους λόγους που αναλυτικά εκτίθε¬ 
νται κατωτέρω: 

Είσπραξη απόδοση παραβάσεων κ.ο.κ. 

Καταμέτρηση ελλιμενισμοί σκαφών όλων των λιμένων 
Ν.Λέσβου. 

Καταμέτρηση, έλεγχος παραλιακών χώρων, είσπραξη 
τελών. 

3. Υπεύθυνος για τον έλεγχο εκτέλεσης υπερωριακής 
εργασίας θα είναι ο Πρόεδρος του Λιμενικού Ταμείου Χαϊ- 
τόγλου Π. 

4. Για τη δαπάνη ύψους 800.000 δρχ. που θαπροκύψει 
από την ανωτέρω αιτία υπάρχει εγγεγραμμένη πίστωση 
στον Προϋπολογισμό έτους 2001 του πιο πάνω Λιμενικού 
Ταμείου, ο οποίος δεν βαρύνει τον Κρατικό Προϋπολογι¬ 
σμό. 

Η συνολική δαπάνη δεν μπορεί σε καμία περίπτωση να 
υπερβεί σε ετήσια βάση το ύψος της ετήσιας πίστωσης 
του Προϋπολογισμού του Λιμενικού Ταμείου που έχει 
εγγράφει για την αιτία αυτή, μη επιτρεπομένης της αύ¬ 
ξησης των σχετικών πιστώσεων με μεταφορά κονδυλίων 
από πιστώσεις άλλων κατηγοριών, είτε με χορήγηση 
συμπληρωματικών κονδυλίων. 

5. Ο αριθμός του προσωπικού που θα απασχοληθεί 
υπερωριακά κάθε φορά και ο αριθμόςτων ωρών, θα εξαρ- 
τηθεί από τις πραγματικές υπηρεσιακές ανάγκες που θα 
καθορισθεί με απόφαση της Λιμενικής Επιτροπής του Λι¬ 
μενικού Ταμείου Λέσβου. 

6. Η απόφαση αυτή ισχύει ένα μήνα πριν από τη δημο¬ 
σίευσή της στην Εφημερίδα της Κυβερνήσεως έως 
31.12.2001. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


18231 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Εμπορικής Ναυτιλίας 

I. ΚΟΥΣΟΥΛΑΚΟΣ ΓΕΩΡΓ. Ν. ΧΑΛΒΑΤΖΟΓΛΟΥ 

-♦- 

Αριθ. 2/53181/0022 (8) 

Καθορισμός αποζημίωσης Προέδρου, Μελών, Εισηγητή 
και Γραμματέατου ΣΧΟΠ Υπουργείου Αιγαίου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του Π.Δ. 327/1998 «Σύσταση Συμβουλίου Χωροτα¬ 
ξίας Οικισμού και Περιβάλλοντος (ΣΧΟΠ) και Συμβουλίου 
Μελετών (Σ.Μ.) στο Υπουργείο Αιγαίου» (ΦΕΚ 221/Α7 
29.8.1998), όπως τροποποιήθηκε με το Π.Δ. 47/2001 
(ΦΕΚ33/Α722.2.2001). 

β) Του άρθρου 19 του Ν. 2470/1977 «αναμόρφωση μι¬ 
σθολογίου του προσωπικού της Δημόσιας Διοίκησης και 
άλλες συναφείς διατάξεις» (ΦΕΚ 40/Α'). 

γ) Του Π.Δ. 326/ 2000 «συμπλήρωση του Π.Δ. 1/1986 
περί του καθορισμού αρμοδιοτήτων του Υπουργείου Αι¬ 
γαίου» (ΦΕΚ 267/Α78.12.2000). 

δ) Του ΠΔ 1/1986 «περίτου καθορισμού αρμοδιοτήτων 
του Υπουργείου Αιγαίου» (ΦΕΚ Ι/Α'), όπως ισχύει. 

ε) Του Π.Δ. 101/2001 «Οργανισμός Υπουργείου Αιγαί¬ 
ου» (ΦΕΚ 11Ο/Α'). 

στ) Των άρθρων 13, 14 και 15 του Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ45/Α'). 

ζ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα», όπως αυτό προστέθηκε με το άρ¬ 
θρο 27 του Ν. 2081/1992 «ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (ΦΕΚ 154/Α') και τροποποιήθη¬ 
κε μετηνπαρ. 2ατου άρθρου 1 του Ν. 2469/1997. 


2. Την αριθ. πρωτ. 2/80345/0004/8.11.1999 (ΦΕΚ 2040/ 
Β719.11.99) απόφαση «μεταβίβαση εξουσίας υπογραφής 
σύμφωνα με το άρθρο 7 παράγ. 1 του Ν. 1943/91». 

3. Το γεγονός ότι από τις διατάξεις της παρούσας προ- 
καλείται πρόσθετη δαπάνη εις βάρος του τακτικού προϋ¬ 
πολογισμού για το τρέχον έτος ύψους 720.000 δρχ. και τα 
επόμενα οικονομικά έτη ύψους 2.880.000 δρχ. το έτος, η 
οποία θα καλυφθεί από τον ΚΑΕ 0515 «αποζημίωση ή έξο¬ 
δα κίνησης για συμμετοχή σε συμβούλια και ειδικά συ¬ 
νεργεία ελέγχου (περιλαμβάνονται και ιδιώτες)» του τα¬ 
κτικού προϋπολογισμού του Υπουργείου Αιγαίου, απο¬ 
φασίζουμε: 

Καθορίζουμε την αποζημίωση του Προέδρου, των Με¬ 
λών, του Εισηγητή και του Γραμματέα του ΣΧΟΠ Υπουρ¬ 
γείου Αιγαίου σε 10.000 δρχ. ανά συνεδρίαση και μέχρι 
τέσσερις (4) συνεδριάσεις το μήνα. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2001 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπουργείου Αιγαίου 
I. ΚΟΥΣΟΥΛΑΚΟΣ I. ΜΑΧΑΙΡΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην απόφαση εφάπαξ οικονομικής ενίσχυσης για απο¬ 
ζημίωση οικοσκευής σεισμοπαθών κατοίκων των Νομαρ¬ 
χιακών Αυτοδιοικήσεων Περιφέρειας Αττικής, που δημο- 
σιεύθηκε στο ΦΕΚ 1270/Β/2.10.2001, επιφέρεται η πιο 
κάτω διόρθωση: 

Στη σελ. 17329, στήλη 2η και μετά τον 50ο στίχο, δηλα¬ 
δή μετά τους Υφυπουργούς «Γ. ΔΡΥΣ και Δ. ΘΑΝΟΣ», 
προστίθεται το εκ παραδρομής παραλειφθέν: 


«ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΑΝΑΤΟΛΙΚΗΣ ΑΤΤΙ¬ 
ΚΗΣ 

1. ΜΑΡΓΑΡΗΣ ΔΙΟΝΥΣΙΟΣ, ΜΗΤΡΟΜΑΡΑ 19.» 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θ 1.0Γ 
Θ-ΙΤΙ3Ν: ννθΟηΐΗδίΘΓ @ θΙ.^γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 

Τεύχος 
Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθπιθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























